અમદાવાદ: શહેરમાં દિન-પ્રતિદિન લૂંટના બનાવોમાં વધારો થઇ રહ્યો છે. વટવાના રોપડાબ્રિજ નજીક દંપતીને રિવોલ્વર બતાવી રૂ.ત્રણ લાખની લૂંટ અને ભરચક વિસ્તાર એવા દરિયાપુરમાં સેન્ચુરી માર્કેટમાંથી રૂ.૧પ લાખની લૂંટની ઘટનાની શાહી સુકાઇ નથી ત્યાં તો જમાલપુર શાકમાર્કેટમાં મહારાષ્ટ્રથી શાક લઇને આવેલ ટ્રક ડ્રાઇવરને છરી મારી રૂ.ર૦,૩૦૦ની લૂંટ કરવામાં આવી છે. આ અંગે પોલીસને જાણ થતાં પોલીસે તાત્કાલિક ઘટનાસ્થળે દોડી જઇ આરોપી યુવકને ઝડપી લીધો હતો.